***Модел међуопштинског споразума***

***о уступању обављања послова правобранилаштва***

На основу члана 13. став 1, члана 20. став 1. тачка 11. и члана 32. став 1. тачке 8, а у вези са чланом 88. став 2, 88а, 88г, и 88д Закона о локалној самоуправи („Службени гласник РС", бр. 129/2007, 83/2014 – други закон, 101/2016 – други закон и 47/2018), члана 2. тачка 4. Закона о правобранилаштву („Службени гласник РС“, број 55/14),члана \_\_Статута општине \_\_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_“, број \_\_/\_\_)и члана \_\_ Статута општине \_\_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_“ број \_\_/\_\_),општина\_\_\_\_\_\_\_\_\_\_\_\_ и општина \_\_\_\_\_\_\_\_\_\_\_\_[[1]](#footnote-1), дана \_\_.\_\_.2019. године, закључују

**С П О Р А З У М**

**О УСТУПАЊУ ОБАВЉАЊА ПОСЛОВА ПРАВОБРАНИЛАШТВА**

**Предмет споразума**

**Члан 1.**

У циљу ефикаснијег и рационалнијег обављања послова правобранилаштва, потписнице овог споразума сагласне су да општина \_\_\_\_\_\_\_\_\_\_\_\_\_\_ уступа општини \_\_\_\_\_\_\_\_\_\_\_\_\_\_\_ обављање послова правобранилаштва.

Овим споразумом уређују се: врста, обим и начин обављања послова, начин финансирања, надзор над обављањем послова, приступање споразуму других јединица локалне самоуправе, поступак иступања, односно одустајања од споразума, као и друга питања од значаја за обављање уступљених послова правобранилаштва у складу са законом.

**Уступање послова правобранилаштва**

**Члан 2.**

Општина \_\_\_\_\_\_\_\_ сагласна је да Правобранилаштво општине \_\_\_\_\_\_\_\_\_[[2]](#footnote-2) (у даљем тексту: Правобранилаштво), у њено име и за њен рачун, обавља следеће послове:

1. заступа општину\_\_\_\_\_\_\_\_\_\_\_\_\_\_\_\_, њене органе и друга правна лица чије се финансирање обезбеђује из буџета општине\_\_\_\_\_\_\_\_\_\_\_\_\_\_ (у даљем тексту: заступани субјект) у поступцима пред судовима, арбитражама, органима управе и другим надлежним органима, ради заштите њихових имовинских права и интереса;
2. покреће поступке пред судовима, арбитражама, органима управе и другим надлежним органима, изјављује редовне и ванредне правне лекове ради заштите имовинских права и интереса општине\_\_\_\_\_\_\_\_\_\_\_\_\_, њених органа и других правних лица која заступа;
3. прати и проучава правна питања од значаја за рад општине, њених органа и других правних лица чије се финансирање врши из буџета општине коју заступа, посебно у погледу заштите њених имовинских права, као и питања у вези са применом прописа која су или могу бити од значаја за предузимање било које правне радње општине, органа и правног лица кога заступа, посебно за спречавање имовинскоправних и друштвено негативних последица по заступаног субјекта;
4. даје мишљења приликом закључивања уговора које закључује општина, њени органи и други заступани субјекти, посебно уговора из области имовинскоправних односа и привредно правних уговора и даје правне савете општинама, њиховим органима и другим заступаним субјектима;
5. на основу посебно датог пуномоћја, може заступати у поступку пред судовима, органима управе и другим надлежним органима и друга правна лица општине\_\_\_\_\_\_\_\_\_.

Општинска управа општине **\_\_\_\_\_\_\_\_\_\_\_\_** , која је уступила обављање послова правобранилаштва, обавестиће на погодан начин грађане, правна лица, органе и службе са подручја своје општине о уступању послова правобранилаштва.

**Заступање странака са супротстављеним интересима**

**Члан 3.**

Када у истом поступку учествују странке са супротстављеним интересима које према овом споразуму заступа Правобранилаштво, а једна од тих странака је општина \_\_\_\_\_\_\_\_\_\_, Правобранилаштво ће заступати општину \_\_\_\_\_\_\_\_\_\_\_\_\_.

Када у истом поступку учествују странке са супротстављеним интересима које према овом споразуму заступа Правобранилаштво, а ниједна од тих странака није општина\_\_\_\_\_\_\_\_\_\_\_, Правобранилаштво ће заступати странку која је иницирала поступак.

Када учествују у истом поступку на супротним странама општина \_\_\_\_\_\_\_\_\_\_\_\_ (навести име општине која је уступила обављање послова правобранилаштва) или правно лице кога је она основала, и општина\_\_\_\_\_\_\_\_\_\_\_\_\_\_\_\_(навести име општине чије је Правобранилаштво), Правобранилаштво ће о овоме обавестити општину \_\_\_\_\_\_\_\_\_\_\_\_, које ће за заступање у овој правној ствари ангажовати пуномоћника из реда адвоката за заступање у тој правној ствари, уколико је у складу са законом неопходно заступање од стране адвоката.

**Односи заступаног субјекта и Правобранилаштва**

**Члан 4.**

Субјекти које заступа Правобранилаштво дужни су да га обавесте о правној ствари у којима је оно овлашћено да предузима правне радње и улаже правна средства ради остваривања њихових права и интереса и да Правобранилаштву, на његов захтев, доставе све списе и обавештења, пруже податке и објашњења потребна за предузимање радњи за које је оно надлежно.

Када је за предузимање одређене правне радње предвиђен преклузивни рок, заступани субјект дужан је да списе и обавештења неодложно доставе, односно пруже Правобранилаштву.

Ако услед непоступања на начин предвиђен у ставу 2. овог члана наступи штета за заступаног субјекта, Правобранилаштво ће о томе обавестити општинско веће општине чији је то субјект, ради иницирања поступка за утврђивања одговорности за штету.

**Увид у евиденције**

**Члан 5.**

Правобранилаштво је овлашћено да затражи увид, издавање извода и копирање исправа и других списа из сваког јавног регистра, предмета и електронске базе података о стању у предметима које води орган управе и друго правно лице које је основала потписница споразума, без накнаде.

**Давање правних мишљења и поступање по захтевима**

**Члан 6.**

Правобранилаштво је дужно да поступа и по писменим налозима и захтевима заступаних субјеката за давање правног мишљења и предузимање правних радњи.

О свом правном мишљењу, односно о предузетим радњама, Правобранилаштво обавештава заступаног субјекта у разумном року који не може бити дужи од 30 дана.

У случају да је правно мишљење потребно дати, односно предузети радњу у року краћем од 30 дана, субјект који се обратио Правобранилаштву дужан је да то посебно образложи у писменом захтеву на који ће ставити ознаку „Хитно“ и јасно назначити рок за поступање, који не може бити краћи од три дана.

Када оцени да се налогом или захтевом заступаног субјекта крши Устав или закон или угрожавају имовинска права и интереси оснивача, Правобранилаштво ће о томе, одмах, а најкасније у року од осам дана од дана пријема налога или захтева писмено обавестити издаваоца налога односно подносиоца захтева, да одбија поступање са образложеним разлозима за овакво поступање.

Ако заступани субјект и после обавештења из става 4. овог члана остане при издатом налогу или поднетом захтеву, Правобранилаштво ће поступити по том налогу или захтеву.

Правобранилаштво не може трпети штетне последице због поступања у складу са ставом 5. овог члана.

**Споразумно решавање спорних односа**

**Члан 7.**

Правобранилаштво ће пре покретања поступка пред судом, органом управе или другим надлежним органом, односно у поступку одговора на тужбу, предлог или други акт којим је покренут поступак против заступаног субјекта, размотрити могућност споразумног решавања спорног односа, на своју иницијативу или на иницијативу супротне стране.

Када Правобранилаштво процени да нису испуњени материјални или формални услови да се спорни однос реши споразумно, или да предложено споразумно решење није у интересу субјекта кога заступа, о томе ће га писано обавестити.

Уколико процени да постоји основ и интерес за закључење споразума ради мирног решења спора, Правобранилаштво је дужно да, ради закључења тог споразума, прибави сагласност Општинског већа општине\_\_\_\_\_\_\_\_ која је једна од странака у поступку, односно руководиоца субјекта ког заступа.

**Кадровска питања**

**Члан 8.**

Потписнице овог споразума су сагласне да су кадровска питања у искључивој надлежности општине \_\_\_\_\_\_\_\_\_\_\_\_\_, с тим да је она у обавези да обезбеди одговарајући број запослених за квалитетно и благовремено вршење уступљених послова.

**Начин финансирања**

**Члан 9.**

Потписнице споразума сагласно утврђују да општина \_\_\_\_\_\_\_\_\_\_\_\_ у којој је седиште Правобранилаштва обезбеђује укупно потребна средства за његов рад и то: на име трошкова плате ангажованих запослених, за набавку опреме, канцеларијски материјал, материјалних трошкова (трошкови горива, регистрације возила, осигурања и др.), као и за накнаду трошкова учињених за путне трошкове и дневнице његових запослених у висини и на начин прописан законом, док ће општина \_\_\_\_\_\_\_\_\_\_\_\_ која је уступила обављање послова правобранилаштва обезбеђивати делом финансирање рада Правобранилаштва на тај начин што ће финансирати \_\_\_ % укупних средстава за рад.

Плаћање накнаде за уступљене послове и за трошкова рада Правобранилаштва

**Члан 10.**

Потписнице споразума сагласне су да за уступљене послове и за трошкове рада Правобранилаштва, чији ће номинални износи бити утврђивани анексом уз овај споразум, општина \_\_\_\_\_\_\_\_\_\_\_\_\_\_\_\_ плаћа општини \_\_\_\_\_\_\_\_\_\_\_\_\_\_\_\_, у 12 једнаких месечних рата, до 10. у месецу за претходни месец, на жиро рачун буџета општине \_\_\_\_\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_, који се води код Управе за трезор, адреса \_\_\_\_\_\_\_\_\_\_\_\_\_\_\_, на основу испостављене месечне фактуре од стране општине \_\_\_\_\_\_\_\_\_\_\_\_\_\_\_\_ , осим оног дела фактуре у погледу кога потписница споразума изјави приговор на начин и у року предвиђеним овим споразумом.

Организациона јединица општинске управе општине \_\_\_\_\_\_\_\_\_\_\_\_ надлежна за послове финансија, најкасније до 5. у месецу за претходни месец испостављаће ради реализације фактуру општини \_\_\_\_\_\_\_\_\_\_\_\_\_\_\_\_, о чему ће водити уредну финансијско-књиговодствену евиденцију, у складу са законом.

Приговор на обрачун накнаде исказан у фактури, у целини или делимично, потписница споразума може поднети организационој јединици општинске управе општине \_\_\_\_\_\_\_\_\_\_\_ надлежној за послове финансија у року од три дана од дана пријема фактуре.

Организациона јединица из става 3. овог члана дужна је да размотри, одлучи и обавести подносиоца приговора у року од два дана од пријема приговора.

Номинални износи

Члан 11.

Потписнице овог споразума сагласне су да за сваку буџетску годину, у складу са буџетским календаром, закључују анекс уз овај споразум којим ће бити одређени номинални износи финансијског удела трошкова рада Правобранилаштва.

Обрачун камате

Члан 12.

За случај доцње општине \_\_\_\_\_\_\_\_\_\_\_\_\_ у плаћању својих доспелих обавеза, општина \_\_\_\_\_\_\_\_\_\_\_\_ има право на камату по стопи утврђеној законом којим је утврђена висина стопе затезне камате.

**Трошкови поступка**

**Члан 13.**

Трошкови који настану у вези са покретањем и вођењем судских и других поступака, као и трошкови који настану услед успешно окончаног судског или другог поступка за супротну страну, а ради се о новчаном давању (поступци ради накнаде штете, неоснованог богаћења, исплате и сл.) исплаћују се из буџета општине\_\_\_\_\_\_\_\_\_\_\_\_, односно заступаног субјекта који је странка у поступку.

Ако општина\_\_\_\_\_\_\_\_\_\_\_\_ ангажује адвоката у случајевима из члана 3. став 3. овог споразума, трошкови адвоката предујмљују се и исплаћују из буџета општине \_\_\_\_\_\_\_\_\_\_\_\_\_ у складу са прописима који уређују рад адвоката и начин исплате.

**Приходи од заступања и из поступка**

**Члан 14.**

Tрошкови који настану у вези са покретањем и вођењем судских и других поступака, као и трошкови заступања у овим поступцима, који су окончани у корист субјекта кога заступа Правобранилаштво, признају се и обрачунавају у његову корист, у складу са прописима по којима су вођени ови поступци, као и у складу са прописима о накнади и награди трошкова за рад адвоката.

Остварени приходи по основу из претходног става представљају приход буџета оног субјекта у вези са чијим имовинским интересима и правима је предузето заступање и у чију корист су остварени.

Остварени приход који је настао као исход успешно окончаног судског или другог поступка по општину \_\_\_\_\_\_ (*која је уступила послове*) или другог субјекта чији је она оснивач и кога је заступало Правобранилаштво, а који је за основ имао новчано давање, представља приход у буџету општине \_\_\_\_\_\_\_\_ или субјекта у чију корист је остварен.

**Надзор над обављањем уступљених послова**

**Члан 15.**

Правобранилаштво је дужно да Општинском већу општине \_\_\_\_\_\_\_\_\_\_\_\_\_\_\_ достави извештај о свом раду најмање једном у шест месеци.

Извештај садржи број и структуру предмета које је обрађивало Правобранилаштво, фазу поступка у којој се налази предмет, као и исход судских и других поступака који су у том периоду завршени.

Правобранилаштво је дужно да на захтев Општинског већа Општине \_\_\_\_\_\_\_\_\_\_\_\_\_ (навести име општине која је уступила послове), доставља и додатне извештаје, податке и информације о раду и извршавању појединих послова.

**Координациони тим[[3]](#footnote-3)**

**Члан 16.**

У циљу одрживости и унапређења међуопштинске сарадње образује се Координациони тим кога чине по један члан потписница овог споразума – начелник општинске управе или члан општинског већа[[4]](#footnote-4).

Координационим тим се састаје најмање једном у два месеца.

Седницама Координационог тима председава лице које се именује из реда чланова

Координационог тима, на мандатни период од једне године.

**Задатак Координационог тима**

**Члан 17.**

Задатак Координационог тима је да:

* прати реализацију споразума;
* анализира функционисање међуопштинске сарадње у области уступања обављања послова Правобранилаштва и предлаже мере за њено унапређење;
* анализира потребе за финансирањем и техничком опремљеношћу правобранилаштва;
* разматра предлог извештаја Правобранилаштва;
* предузима и друге активности у циљу унапређења међуопштинске сарадње.

**Извештај о раду Координационог тима**

**Члан 18.**

Координациони тим је дужан да најмање једном годишње, а најкасније до краја октобра текуће године сачини извештај о свом раду са предлогом мера и трошковима које би требало планирати у буџетима оснивача за наредну годину.

Извештај из става 1. овог члана доставља се градском/општинским већима потписница споразума.

**Трајање споразума**

**Члан 19.**

Овај споразум закључен је на неодређено време и ступа на снагу даном потписивања.

**Измене и допуне споразума и приступање споразуму**

**Члан 20.**

Измене и допуне овог споразума врше се анексом у писаној форми.

Ако постоје технички и други услови, овом споразуму могу приступити и друге општине, о чему ће бити сачињен анекс уз овај споразум којим ће бити дефинисани услови и обавезе које мора испунити нова потписница**.**

**Иступање из споразума и престанак важења споразума**

**Члан 21.**

Свака потписница овог споразума може тражити иступање из споразума, подношењем писаног захтева другим потписницама, најкасније шест месеци пре дана са којим се иступање захтева. Ако је више од две потписнице, иступањем једне општине, споразум престаје да важи само у односу на ту општину.

Општина која иступа дужна је да надокнади све доспеле, а неизмирене обавезе у року од 30 дана пре дана иступања.

Споразум може престати да важи када све потписнице постигну сагласност о одустанку од споразума, истеком рока од шест месеци од дана постизања сагласности. У случају иступања и престанка важења споразума, потписници се обавезују да у року од шест месеци од подношења захтева, односно постизања сагласности, договорно уреде питања: измирење доспелих и преузетих обавеза, начин окончања започетих поступака, начин преузимања послова, решавање питања статуса запослених и друга питања која се тим поводом намећу.

**Раскид споразума**

**Члан 22.**

У случају да једна од потписница овог споразума не извршава своје обавезе, друга потписница је дужна да обавести председника те општине.

Председник општине из става 1. овог члана, може оставити накнадни, примерен рок општини за извршење доспеле а неизвршене обавезе.

Ако и по истеку рока из става 2. овог члана, општина и даље не извршава своје преузете обавезе, потписнице споразума су сагласне да се споразум може раскинути са том општином сагласном изјавом воља преосталих потписница, у року од 30 дана од дана уручења писаног обавештења о намераваном раскиду.

**Примена закона**

**Члан 23.**

На питања која нису уређена овим споразумом примењују се одредбе закона који уређује рад правобранилаштва.

Језик и писмо

Члан 24.

Потписнице споразума констатују да су на територији општина \_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_ у службеној употреби српски језик и ћириличко писмо и да се тај језик и писмо користе у обављању уступљених послова.

Алтернатива [за национално мешовите општине]:

Потписнице споразума констатују да су на територији општине \_\_\_\_\_\_\_\_\_\_\_\_ у службеној употреби је српски језик и ћириличко писмо и \_\_\_\_\_\_\_\_\_\_\_\_\_\_ [навести језик и писмо националне мањине] и да се ти језици и писма користе у обављању уступљених послова.

**Решавање спорова**

**Члан 25.**

Све евентуалне спорове који настану у току примене овог споразума решаваће председници општина потписница споразума.

**Стварна и месна надлежност суда**

**Члан 26.**

За решавање спорова у вези са применом овог споразума, а који не могу бити решени мирним путем, уговора се стварна и месна надлежност Основног суда у \_\_\_\_\_\_\_\_\_\_\_\_\_\_\_.

**Саставни делови споразума**

**Члан 27.**

Саставни део овог Споразума су одлуке скупштина општина о његовом усвајању и то:

- Одлука Скупштине општине \_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године,

- Одлука Скупштине општине \_\_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године,

**Евидентирање Споразума**

**Члан 28.**

Потписнице споразума су сагласне да општина \_\_\_\_\_\_\_\_\_\_\_ достави министарству надлежном за локалну самоуправу овај споразум, као и да обавештава министарство о приступању других јединица локалне самоуправе споразуму, иступању јединице локалне самоуправе из споразума, односно раскиду и престанку споразума.

**Број примерака споразума**

**Члан 29.**

Овај споразум је сачињен у 6 (шест) истоветних примерака, од којих свака од потписница задржава по 3 (три) примерка.

**Објављивање споразума**

**Члан 30.**

Овај споразум се објављује у службеном гласилу сваке потписнице.

П О Т П И С Н И Ц И :

1. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

Председник општине (мп)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

Председник општине (мп)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. У овом моделу, реч ***општина*** користи се у смислу јединице локалне самоуправе, те се подједнако односи на ***градове*** и њихове одговарајуће органе (у контексту овог модела, скупштину града, градоначелника и градско веће). [↑](#footnote-ref-1)
2. Општина којој се уступа обављање послова правобранилаштва. [↑](#footnote-ref-2)
3. **Напомена:** Потреба за постојањем овако уређеног координационог тима постоји посебно код образовања **заједничког органа**, службе или друге организације од стране **три или више ЈЛС**. У случају уступања обављања послова, координацију је могуће остварити и редовном комуникацијом, без потребе за већим формализовањем, те се чланови 16-18. могу изоставити. [↑](#footnote-ref-3)
4. Алтернатива: друго лице – нпр. руководилац организационе јединице општинске управе или сл. [↑](#footnote-ref-4)